Diari Oficial de la Generalitat Valenciana


Sumari del DOGV 4960, del 07-03-2005 (2005/2399)

RESOLUCIÓ de 21 de febrer de 2005, del vicepresident del Consell de la Generalitat Valenciana, per la qual es convoquen 4 beques per a la realització de pràctiques professionals d'Informàtica.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4960

Data del DOGV
:   07-03-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/2399


Data del document
:   21-02-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * professió de la informàtica
    * suport econòmic
    * assignació per estudis
    * legislació

RESOLUCIÓ de 21 de febrer de 2005, del vicepresident del Consell de la Generalitat Valenciana, per la qual es convoquen 4 beques per a la realització de pràctiques professionals d'Informàtica. [2005/X2399]
  
En virtut de les facultats conferides per l'article 35 de la Llei 5/1983, de 30 de desembre, de Govern Valencià.
  
L'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana.
  
El Decret 108/1992, de 6 de juliol, del Govern Valencià, pel qual es regula la concessió de beques.
  
La Resolució de 2 de novembre de 2004 del president de la Generalitat, per la qual es deleguen competències entre altres en el vicepresident del Consell.
  
Per mitjà de la present resolució, es convoca la concessió de 4 beques per a la realització de pràctiques professionals d'informàtica, dins de l'àmbit de l'administració pública, resolc:
  
Primer. Objecte
  
L'objecte d'esta resolució és la convocatòria de 4 beques, per a pràctiques professionals d'informàtica en el Servici d'Informàtica de la Sotssecretaria de la Presidència de la Generalitat Valenciana.
  
Les beques s'estructuren en tres especialitats o blocs temàtics, a saber:
  
1. Sistemes i comunicacions (una beca).
  
2. Desenvolupament d'aplicacions (una beca).
  
3. Microinformàtica (dos beques)
  
Segon. Requisits dels sol·licitants
  
Podran optar a la beca, per als blocs temàtics 1 i 2:
  
a) Els diplomats o enginyers tècnics d'Informàtica que hagen obtingut la dita titulació a partir de 2001 (inclòs).
  
b) Els estudiants de 4t o 5è curs d'Enginyeria Informàtica.
  
c) Els enginyers informàtics que hagen obtingut la titulació a partir de 2001 (inclòs).
  
Per al bloc temàtic número 3 (microinformàtica):
  
d) Les persones que hagen acabat el segon cicle de Formació Professional, en l'especialitat d'Informàtica, o algun cicle formatiu reglat d'Informàtica, a partir de 2001 (inclòs).
  
Tercer. Duració i dotació econòmica
  
Les beques corresponents als blocs temàtics 1, 2 i 3 tindran una duració d'un any (12 mesos). La data prevista de començament serà l'1 d'abril de 2005.
  
Les beques estaran dotades amb un import brut de 1000 € mensuals cada una, amb un import brut global màxim de 48.000,00 €.
  
Es finançaran a càrrec del Pressupost de la Generalitat Valenciana: per als exercicis 2005 i 2006, aplicació pressupostària 95.94.60.161.43.7, codi de línia T4002000. La distribució de les anualitats serà de manera que per a l'any 2005 correspondrà un total de 36.000,00 € i per al 2006 un total de 12.000,00 €.
  
Esta convocatòria i la concessió de les beques es condicionen a la previsió del crèdit adequat i suficient en els pressupostos mencionats.
  
La forma de pagament serà mensual, previ certificat del Servici d'Informàtica del bon funcionament objecte de la beca.
  
Quart. Formalització de sol·licituds
  
Els candidats hauran de presentar, en el Registre General de la Presidència de la Generalitat, siti en c/ Cavallers, 9 (cantó amb Juristes), de València o en qualsevol de les dependències previstes en l'article 38, paràgraf quart, de la Llei de Règim Jurídic de les Administracions Públiques i del Procediment Administratiu Comú, una sol·licitud, segons model que es detalla en l'annex I, el qual estarà a disposició de les persones interessades en el Registre General de la Presidència de la Generalitat Valenciana, amb la documentació següent:
  
a) Fotocòpia del DNI compulsada.
  
b) Currículum, del que formaran part les seues dades personals, domicili habitual, data de naixement, telèfon, experiència professional i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, etc.
  
c) Fotocòpia compulsada del títol acadèmic acreditatiu dels requisits exigits en l'article segon i de l'expedient acadèmic corresponent.
  
d) Declaració responsable d'estar al corrent de les seues obligacions fiscals i de seguretat social així com de disposar de cobertura sanitària, que haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig d'1996, de la Conselleria d'Economia i Hisenda. Hauran de fer constar en la sol·licitud: Beques d'Informàtica de l'any 2005 i el bloc temàtic triat, d'acord amb el punt 1.
  
Els candidats que opten als blocs temàtics 1 i/o 2, poden optar a un o a ambdós, però no al tercer i els que opten al número 3 no podran optar ni a l'1 ni al 2.
  
Quint. Termini de presentació de sol·licituds
  
El termini de presentació de sol·licituds serà de 15 dies hàbils comptats a partir del dia següent al de la publicació d'esta convocatòria en el Diari Oficial de la Generalitat Valenciana.
  
Sext. Termini de selecció i concessió de beques
  
1. La concessió de les 4 beques s'efectuarà per resolució del vicepresident del Consell a la vista de la decisió de la comissió avaluadora. La dita comissió estarà integrada pels membres següents:
  
- La secretària general administrativa o persona que delegue.
  
- El cap de Servici d'Informàtica
  
- Tres tècnics del Servici d'Informàtica.
  
La presidència de la Generalitat Valenciana es reserva la facultat de deixar deserta, totalment o parcial, l'adjudicació de les beques convocades i d'interpretar el contingut d'estes bases.
  
2. La selecció dels becaris vindrà donada per la puntuació obtinguda en el barem següent:
  
- Aspectes comuns (fins a 5 punts).
  
- Titulació acadèmica: (fins a 3 punts). Es valorarà l'expedient acadèmic fins a la data.
  
- Coneixements de Valencià homologats per la Junta Qualificadora de Coneixements de Valencià: (fins a 1 punt)
  
- Coneixements acreditats oficialment d'idiomes comunitaris: (fins a 1 punt)
  
- Aspectes específics en funció del bloc temàtic o especialitat (fins a 10 punts).
  
Per al bloc temàtic de sistemes i comunicacions:
  
- Coneixements de sistemes de cablejat estructurat
  
- Coneixements de la família de protocols de comunicacions TCP/IP
  
- Coneixements d'elements electrònics de xarxes locals: Hubs, Switchs, Routers.
  
- Coneixements del sistema operatiu de xarxa Windows 2000 Server.
  
- Coneixements de l'eina Microsoft Exchange 2003.
  
- Coneixements d'Unix (Solaris, Linux).
  
Per al bloc temàtic de desenvolupament d'aplicacions:
  
- Coneixements de bases de dades relacionals.
  
- Coneixement d'ACCESS
  
- Coneixements de ?SQL- i ?Visual BASIC?.
  
- Coneixements d'ODBC.
  
- Coneixements de HTML i JavaScript
  
- Coneixements d'eines de disseny per a pàgines Web
  
- Coneixements de JAVA (Applets, Servlets)
  
- Coneixements de servidors web: Internet Information Server, Apatxe.
  
- Coneixements d'Oracle
  
Per al bloc temàtic de microinformàtica:
  
- Coneixements de Microinformàtica. Arquitectura de PC. Windows XP.
  
- Coneixements d'instal·lació i configuració de portàtils, agendes electròniques i mòbils.
  
- Coneixements de sistemes de cablejat estructurat
  
- Coneixements de la família de protocols de comunicacions TCP/IP
  
- Coneixements d'elements electrònics de xarxes locals: Hubs, Switchs,
  
Routers.
  
- Coneixements de l'eina Microsoft Exchange 2003.
  
La comissió avaluadora es reunirà dins dels 10 dies següents a la terminació del termini de presentació de sol·licituds i convocarà, a entrevista personal i/o prova escrita, tots aquells candidats que, complint els requisits exigits en la present convocatòria, superen 8 punts dels exposats anteriorment. La puntuació de l'entrevista i/o prova escrita serà de 0 a 10 punts. Esta entrevista i/o prova escrita se centrarà fonamentalment en els temes exposats en el paràgraf anterior del barem (per a cada una de les especialitats o blocs temàtics).
  
3. Finalitzat el procés selectiu la comissió, en el termini d'un mes a partir del dia següent al de la finalització de presentació de sol·licituds, elaborarà tres relacions provisionals de beneficiaris i tres borses de reserva prioritzades, en funció de la puntuació obtinguda, d'acord amb els blocs temàtics ressenyats en l'article 1, per a cobrir les vacants que puguen produir-se per renúncia o abandó.
  
4. La resolució del vicepresident del Consell que atorgue les 4 beques, la qual es farà efectiva en el termini màxim de dos mesos a partir del dia següent al de la publicació en el Diari Oficial de la Generalitat Valenciana, serà publicada en l'esmentat diari. A esta relació s'acompanyarà les borses constituïdes pels aspirants que no resulten adjudicataris de les beques, ordenats d'acord amb la puntuació obtinguda, per a cobrir les vacants que puguen sorgir durant el període de benefici. Esta resolució es farà pública, també, als taulers d'anuncis de la Presidència de la Generalitat Valenciana.
  
Sèptim. Obligacions, incidències i tutoria dels becaris
  
1. Drets i obligacions:
  
Les beques objecte de la present convocatòria són incompatibles amb el benefici de qualsevol altra beca per a la mateixa o semblant activitat, ajuda o activitat laboral regular que impedisca el compliment de les obligacions com a becari. La infracció d'esta regla deixarà sense efecte la beca adjudicada. La condició de becari no genera cap relació laboral ni administrativa amb la Generalitat Valenciana.
  
De conformitat amb el que disposa l'article 8.1 del Decret 108/1992, de 6 de juliol, del Govern Valencià, quan el beneficiari de la beca siga un empleat de la Generalitat Valenciana, funcionari o laboral, quedarà en la situació administrativa que hi escaiga d'acord amb la normativa de funció pública.
  
Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, estes els seran rescabalades en els termes que per al personal de la Generalitat Valenciana i l'adscrit funcionalment al servici de la mateixa establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
2. Tutoria:
  
Els becaris, una vegada reben la notificació d'haver sigut seleccionats per a una beca estaran obligats a tindre una dedicació a les activitats objecte de la mateixa de 35 hores setmanals, que hauran de ser realitzades davall la supervisió o tutoria del personal del Servici d'Informàtica de la Presidència de la Generalitat Valenciana designat a este efecte.
  
El cap del Servici d'Informàtica ordenarà les activitats o establirà la dedicació i torns dels becaris atenent el fi de les beques.
  
Finalitzat el benefici de la beca, i amb un informe previ d'assistència, aprofitament i aptitud del cap del Servici d'Informàtica s'estendrà el certificat corresponent.
  
3. Incidències:
  
El vicepresident del Consell resoldrà les incidències que es produïsquen durant el període de benefici de les beques a proposta del cap del Servici d'Informàtica, i podrà deixar sense efecte les mateixes, amb audiència prèvia a l'interessat, en els casos següents:
  
a) Incompliment de les seues obligacions.
  
b) No realitzar l'activitat que va motivar la concessió.
  
c) Deixar de reunir els requisits exigits en la present convocatòria.
  
El vicepresident del Consell, mitjançant una resolució, i a proposta del cap del Servici d'Informàtica, procedirà a cobrir les vacants que pogueren produir-se com a conseqüència de renúncies que deixen vacant el gaudi d'una beca, i per a això faran servir la borsa de reserva que resulte del procediment de selecció prèviament efectuat i en l'orde establit en la mateixa.
  
Contra esta resolució, que posa fi a la via administrativa, es podrà interposar potestativament recurs de reposició davant l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que establixen els articles 10 i 46 de la Llei 29/1998, de 13 de juliol, reguladora de la Jurisdicció Contenciós Administrativa. Tot això sense perjuí que s'utilitze qualsevol altra via que es considere oportuna.
  
València, 21 de febrer de 2005.- El vicepresident (per delegació del president de la Generalitat): Víctor Campos Guinot.
  
ANNEX I
  
Beques d'informàtica de 2005 (Presidència)
  
Nom i cognoms.................., domicili a ....................., carrer....................., número..., DNI ............., expedit a , data..........., telèfon.............., en el meu nom........, que conec la resolució publicada en el Diari Oficial de la Generalitat Valenciana número........., de data.........., per la qual la Presidència de la Generalitat Valenciana convoca quatre beques per a la realització de pràctiques professionals d'Informàtica en el Servici d'Informàtica de la Presidència de la Generalitat Valenciana, i també les condicions establides en les bases, i em compromet a acceptar-les i participar plenament en els programes de treball que siguen establits, en el cas de ser la persona adjudicatària. Declare que totes les dades personals, acadèmiques i professionals assenyalades en l'escrit són certes, i adjunte la documentació següent:
  
- Fotocòpia compulsada del document nacional d'identitat
  
- Currículum
  
- Certificat expedient acadèmic
  
- Declaració jurada que, en el cas de ser adjudicatari/a d'una de les beques, en el moment de començar a beneficiar-me'n, no tinc cap relació laboral i estic al corrent de les meues obligacions fiscals i de seguretat social i no sóc beneficiari de cap altra beca.
  
- Altres documents que acrediten la possessió de títols, cursos, seminaris, conferències, mèrits docents, d'investigació, etc.
  
SOL·LICITA
  
Que s'admeta la instància amb la seua documentació als efectes del que establix la convocatòria de les beques, i optar a l'especialitat o bloc temàtic:
  
Sistemes i comunicacions \_
  
Desenvolupament d'aplicacions \_
  
Microinformàtica \_
  
València,............. d ............... de 2005